নরম্যান কাউয়ান্স
নরম্যান জর্জ কাউয়ান্স (ইংরেজি: Norman Cowans; জন্ম: ১৭ এপ্রিল, ১৯৬১) জ্যামাইকার সেন্ট মেরি এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৮২ থেকে ১৯৮৫ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ইংরেজ কাউন্টি ক্রিকেটে হ্যাম্পশায়ার ও মিডলসেক্স দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন ‘ফ্লাশ’ ডাকনামে পরিচিত নরম্যান কাউয়ান্স। ঘণ্টায় প্রায় ১০০ মাইল গতিবেগে বোলিংয়ে সক্ষমতার কারণে ‘ফ্লাশ’ ডাকনামে আখ্যায়িত হন।